	                       

[image: Description: GRB- mali - kolor]
Република Србија

	МИНИСТАРСТВО ФИНАНСИЈА
УПРАВА ЦАРИНА
Сектор за финансијске, инвестиционе и правне послове
 Број:003869126 2026 10521 008 009 416 192

	Датум: 08.09.2026. године

	Булевар Зорана Ђинђића 155а
Б е о г р а д
                               ЈС



ЗАПИСНИК О ФАЗАМА У СПРОВЕДЕНОМ ПОСТУПКУ ЗАКУПА СКЛАДИШНОГ ПРОСТОРА ЗА ПОТРЕБЕ ЦАРИНАРНИЦЕ КРАГУЈЕВАЦ



1. У складу са чланом 12. став 1. тачка 1. Закона о јавним набавкама („Службени гласник РС”, број 91/19 и 92/23), Интерног акта за спровођење поступка закупа непокретности за потребе Републике Србије – Министарства финансија – Управе царина – Пречишћен текст  број 148-IV-404-01-4/14/2016 од 28. септембра 2020. године, Измене и допуне Интерног акта за спровођење поступка закупа непокретности за потребе Републике Србије – Министарства финансија – Управе царина – Пречишћен текст број 148-IV-404-01-4/14/2016 од 28.09.2020. године, заведеног под бројем 148-IV-404-01-4/14/2016 дана 07. августа 2023. године, а све у складу са Планом закупа непокретности за 2026. годину, Управа царина покренула је и спровела поступак закупа складишног простора за потребе Царинарнице Крагујевац, број 15/2026.
2. Поступак је покренут од стране Царинарнице Крагујевац, иницијални акт број Д-5060/2 од 19.08.2026. године. 
3. Комисија Управе царина у саставу: Јелена Симић-члан, Илијана Матић-члан, Драган Јовановић-члан, Иван Стојковић-заменик члана и Гордана Живановић-члан, образована је Решењем број 003869126 2026 10521 008 009 416 192 од 25.08.2026. године, ради спровођења поступка узимања у закуп складишног простора за потребе Царинарнице Крагујевац, број 15/26.
4. Оглас за подношење понуде објављен је на Порталу Управе Царина дана 27.08.2026. године.
5. Захтевано је да понуђени складишни простор за потребе Царинарнице Крагујевац, буде површине од 3.400 m² до 4.000 m², са следећом структуром: 
		
- отворени део складишног простора, површине од 3.220 m² до 3.780 m²,
- затворени део складишног простора, површине од 180 m² до 220 m². 

6. Благовремено до рока одређеног за подношење понуда 04.09.2026. године до 12.00 часова, пристигле су понуде понуђача и то:

	Редбр.
	Назив понуђача
	Датум пријема
	Час
	Понуда заведена

	1
	2
	3
	4
	5

	1.
	''MERKUR LTD'' д.o.o.
Улица Складишни центар број 1, Крагујевац
	04.09.2026.
	10:57
	004018487 2026 10521 008 000 405 001

	
	SZTRK ''A STYLE'' ANA ANTONIJEVIĆ PR KRAGUJEVAC,  Копаоничка 13/I-2, Крагујевац
	04.09.2026.
	11:25
	004019440 2026 10521 008 000 405 001



                               	
    
7. Oтварању понуда је присуствовао представник Понуђача ''MERKUR LTD'', Крагујевац, Марко Димитријевић, број личне карте 012787256 ПУ Крагујевац. Такође су присуствовали заступник понуђача SZTRK ''A STYLE'' ANA ANTONIJEVIĆ PR KRAGUJEVAC, Ана Антонијевић, број личне карте 015004134 и Александар Антонијевић запослени код понуђача (није понео личну карту). Представници Понуђача су закаснили 10 минута на састанак Комисије

8. Комисија је након детаљног прегледања и разматрања понуда, утврдила да:
- достављена понуда понуђача ''MERKUR LTD'', Крагујевац прелази процењену вредност која је утврђена у Плану закупа непокретности за 2026. годину. Наиме, понуђач је понудио укупну цену на годишњем нивоу у износу 9.000.000,00 динара без ПДВ-а док је Планом закупа утврђена процењена вредност на годишњем новоу у износу 7.800.000,00 динара без ПДВ-а;
-  достављена понуда SZTRK ''A STYLE'' ANA ANTONIJEVIĆ PR KRAGUJEVAC, не садржи сву документацију која је тражена Огласом о закупу, односно не садржи фотографије складишног простора.
Сходно напред наведеном, обе понуде су неприхватљиве.

9. На основу Одлуке о обустави поступка број 003869126 2026 10521 008 009 416 192 од 08.09.2026. године, обустављен је поступак узимања у закуп складишног простора за потребе Царинарнице Крагујевац, број 15/2026.

